Stéphan Buckland

**Stéphan Buckland** (nimi esiintyy myös muodossa *Stéphane Buckland*, s. 12. tammikuuta 1977 Floréal, Mauritius) on mauritiuslainen pikajuoksija.

Buckland harrasti lentopalloa, judoa ja nyrkkeilyä ennen kuin aloitti yleisurheilun vuonna 1992. Ranskalaisvalmentaja Jacques Dudalin opastuksessa hän voitti nuorisokilpailuja ja teki Mauritiuksen aikuisten 100&nbsp;metrin ennätyksen 10,49 vuonna 1995. Atlantan olympialaisissa 1996 hän kuului kotimaansa 4&nbsp;×&nbsp;100 metrin viestijoukkueeseen. Indian Ocean Island Games -kilpailuissa Réunionilla 1998 hän sai kultaa pikaviestissä ja hopeaa 100&nbsp;metrillä.  

Buckland harjoitteli vuonna 1999 IAAF:n *High Performance Training Centressä* Dakarissa ja paransi Hervé Stéphanin valmennuksessa 100&nbsp;metrin ennätyksensä aikaan 10,22. Sevillan MM-kilpailuissa hän selviytyi 100&nbsp;metrillä toisiin alkueriin. Buckland sai hopeaa Afrikan-mestaruuskilpailujen 100&nbsp;metrillä Algerissa 2000. Hän päätti kuitenkin keskittyä 200&nbsp;metrille ja selviytyikin matkalla välieriin Sydneyn olympialaisissa – se oli tuohon mennessä Mauritiuksen paras olympiasaavutus yleisurheilussa. Hän paransi tai sivusi kotimaansa 200&nbsp;metrin ennätystä vuonna 2000 viisi kertaa päätyen aikaan 20,31.

Buckland voitti ranskankielisten maiden Jeux de la Francophonie -kilpailuissa Ottawassa 2001 kultaa 100&nbsp;metrillä (Mauritiuksen ennätyksellä 10,13), 200&nbsp;metrillä ja pikaviestissä. Edmontonin MM-kilpailuissa 2001 hän teki 200&nbsp;metrin välierissä Mauritiuksen ennätyksen 20,15 ja sijoittui loppukilpailussa kuudenneksi ajalla 20,24. Kansainyhteisön kisoissa Manchesterissa 2002 hän loukkasi jalkansa 200&nbsp;metrin välieräjuoksussa.

Buckland teki Pariisin MM-kilpailuissa 2003 200&nbsp;metrin toisissa alkuerissä Mauritiuksen ennätyksen – ja Afrikan kaikkien aikojen kolmanneksi parhaan ajan – 20,06. Loppukilpailussa hän sijoittui viidenneksi ajalla 20,41. Viikkoa myöhemmin hän voitti kotimaassaan järjestetyissä Indian Ocean Island Games -kilpailuissa kultaa 100 ja 200&nbsp;metrillä sekä 4&nbsp;×100&nbsp;metrin viestissä. Syyskuussa hän sijoittui  kolmanneksi 200&nbsp;metrillä. Budapestin sisäratojen MM-kilpailuissa 2004 hän eteni 60 metrillä välieriin.

Bucklandin vaimo Joëlle synnytti perheen esikoisen päivänä, jolloin juostiin Ateenan olympialaisten 2004 200&nbsp;metrin ensimmäiset alkuerät. Buckland sijoittui lopulta loppukilpailussa kuudenneksi ajalla 20,24. Hän voitti samana vuonna Rooman Kultaisen liigan kilpailussa 200&nbsp;metriä ajalla 20,20 ja sijoittui  kolmanneksi. Helsingin MM-kilpailuissa 2005 hän oli neljän yhdysvaltalaisjuoksijan jälkeen viides 200&nbsp;metrillä.  

Buckland sai 2006 hopeaa Melbournen kansainyhteisön kisojen 200&nbsp;metrillä samalla ajalla 20,47 kuin kultaa voittanut Jamaikan Omar Brown. Hän oli toinen myös Afrikan-mestaruuskilpailuissa Bambousissa 2006 ajalla 20,67 ja Addis Abebassa 2008 ajalla 20,62. Pekingin olympialaisissa 2008 hän karsiutui 200&nbsp;metrin välierissä, mutta voitti myöhemmin syksyllä saman matkan  ajalla 20,57. Berliinin MM-kilpailuissa 2009 hän karsiutui 200&nbsp;metrin puolivälierissä.  hän oli samalla matkalla neljäs. 

## Ennätykset
### Ulkoradat

### Sisäradat

## Lähteet

## Aiheesta muualla
*Virallinen sivusto